સિટિ ઑફ જૉય કહેવાતા કોલકાતાની પૃષ્ઠભૂમિમાં આકાર લેતા શોમાં ઍક્ટરો વૃષિકા મહેતા (પુચકી ઉર્ફે અસ્મિતા) અને મનીષ ગોપલાની (શાંતનુ તરીકે) મુખ્ય ભૂમિકામાં છે. પુચકી અત્યંત સ્વતંત્ર અને આત્મવિશ્વાસથી સભર છે. તે એક સુંદર છોકરી છે જેનો ઉછેર કોલકતામાં સોનાગાછીના રેડ લાઇટ વિસ્તારમાં થયો છે. તે મોટી થવાની સાથે નિર્ભય, સ્વતંત્ર છોકરી બને છે જે પોતાની શરતોએ જીવવા માગે છે અને એક એનજીઓ સાથે કામ કરે છે, જ્યાં તે નાનાં બાળકોને દુર્ગા માની મૂર્તિઓ કેવી રીતે બનાવવી તે શીખવે છે. પુચકીનો જીવન પ્રત્યેનો અભિગમ આધુનિક, ઉદારમતવાદી છે, જેના કારણે તે એવી રૂઢિઓને સતત પડકારતી રહે છે જેનાથી વ્યાવહારિકતા, પ્રગતિશીલ વિચારસરણી અને ન્યાયમાં અવરોધો આવે. બાળપણના એક બેસ્ટ ફ્રેન્ડ તરીકે શાંતનુ એ પુચકી માટે જાણે એક વિશ્વ છે, તેથી તે સોનાગાછી છોડીને જાય છે ત્યારે પુચકીનું જીવન ખોરંભે ચડે છે. વર્ષો વીતવાની સાથે અને શાંતનુ અને પુચકી મોટાં થવાની સાથે તેમની પ્રેમકથા પર પુચકીના મૂળ અને બૅકગ્રાઉન્ડનો ઓછાયો પડે છે, જેને કારણે શોમાં ઘણો ડ્રામા સર્જાય છે.